บทความนี้เกี่ยวกับคนเขียนอ้วนเกินไป สำหรับถามลุงตู่ดู ดูที่ ไม่รู้

***โรบล็อกซ์*** (อังกฤษ: Roblox /ˈroʊblɒks/) เป็นแพลตฟอร์มเกมออนไลน์หลายผู้เล่น และเกมเอนจินที่ถูกพัฒนาโดยโรบล็อกซ์คอร์ปอเรชั่น แพลตฟอร์มนี้อนุญาตให้ผู้เล่นสร้างเกมเอง หรือเล่นเกมที่คนอื่นสร้าง แพลตฟอร์มนี้ถูกสร้างขึ้นโดยเดวิด บาสซุกกี และเอริค แคสเซลในปี พ.ศ. 2547 และปล่อยออกมาในปี พ.ศ. 2549 แพลตฟอร์มนี้โฮสต์เกมที่ผู้เล่นสร้างโดยใช้ภาษาลูอา ในช่วงแรกของโรบล็อกซ์ แพลตฟอร์มนี้ถือว่าเล็กมาก เนื่องจากการที่เดวิด บาสซุกกีไม่ได้มีความสนใจในการที่จะประชาสัมพันธ์ ทำให้มันถูกลืมในช่วงแรก เนื่องจากมีแพลตฟอร์มอื่น ๆ อีกหลายแพลตฟอร์มที่ถูกปล่อยออกมาในช่วงเดียวกัน โรบล็อกซ์เริ่มเจริญเติบโตอย่างรวดเร็วในครึ่งหลังของคริสต์ทศวรรษ 2010 และถูกเร่งให้เร็วขึ้นอีกจากการระบาดของโควิด-19

ยังมีนักพัฒนา 7 ล้านคนและได้รับผลกำไรมากกว่า 200 ล้านดอลลาร์นับตั้งแต่ก่อตั้งโรบล็อกซ์จะเป็นแพลตฟอร์มที่สามารถเข้าถึงได้ฟรี แต่ก็มีสกุลเงินเสมือนที่เรียกว่า "โรบักซ์" (อังกฤษ: Robux) จากข้อมูลในเดือนสิงหาคม พ.ศ. 2564 โรบล็อกซ์มีผู้ใช้ที่มีความเคลื่อนไหวต่อเดือนอยู่ที่ 200 ล้านบัญชี โดนสหรัฐอเมริกาและแคนาดาเป็นภูมิภาคที่มีผู้เล่นแอคทีฟรายวันสูงสุด โดยมีจำนวน 11.5 ล้าน คนยุโรปซึ่ง คิดเป็น 10% ของผู้เล่นทั้งหมด โดยเพล็ตฟอร์มได้ถูกใช้โดยเยาวชนที่มีอายุต่ำกว่า 16 ปีในสหรัฐอเมริกา

แม้ว่าโรบล็อกซ์จะได้การตอบรับที่ดีจากนักวิจารณ์ แต่แพลตฟอร์มนี้ก็ยังมีถูกวิจารณ์ในด้านการควบคุม, การเก็บค่าใช้บนแพลตฟอร์ม และการถูกกล่าวหาว่ามีการเอารัดเอาเปรียบโดยตรงต่อเด็กและเยาว์ชน

ภาพรวม
------

### โรบล็อกซ์สตูดิโอ

Two blue polygons with a gap in between them.โลโก้ โรบล็อกซ์สตูดิโอ
โรบล็อกซ์อนุญาตให้ผู้ใช้สร้างเกมของตนเองได้ผ่านทางโรบล็อกซ์สตูดิโอ (อังกฤษ: Roblox Studio) ซึ่งสามารถให้ผู้ใช้คนอื่น ๆ มาเล่นเกมที่สร้างได้ โดยเกมที่สร้างจะถูกสร้างด้วยการเขียนโปรแกรมเชิงวัตถุ โดยใช้ภาษาลูอาในการเขียน ผู้ใช้สามารถสร้าง "เกมพาส" (อังกฤษ: Game Passes) และผลิตภัณฑ์ของผู้พัฒนา (อังกฤษ: Developer Products) เพื่อสร้างรายได้ โดยรายได้จะถูกหักค่าดำเนินการโดยโรบล็อกซ์ออกไปร้อยละ 70 จะรายได้ทั้งหมด เกมส่วนใหญ่ถูกสร้างโดยผู้เยาว์ โดยมีทั้งหมด 20 ล้านเกมต่อปีที่ถูกสร้างโดยการใช้โรบล็อกซ์สตูดิโอ

### ไอเทมและสกุลเงิน

โลโก้สกุลเงิน โรบักซ์
โรบล็อกซ์อนุญาตให้ผู้เล่นซื้อ, ขาย และสร้างไอเทมเสมือนจริงที่สามารถนำไปตกแต่งตัวละครเสมือนจริงที่ถูกใช้เป็นอวตารของผู้เล่นบนแพลตฟอร์ม เสื้อผ้าสามารถซื้อได้โดยผู้ใช้ทุกคน แต่เฉพาะผู้ใช้ที่สมัครโรบล็อกซ์พรีเมียม (อังกฤษ: Roblox Premium) เท่านั้นที่สามารถสร้างและขายได้ มีเฉพาะผู้ดูแลของโรบล็อกซ์เท่านั้นที่สามารถขายเครื่องประดับ ชิ้นส่วนตัวละคร อุปกรณ์ และแพคเกจด้วยบัญชี *"Roblox"* ในปัจจุบันโรบล็อกซ์เริ่มอนุญาตให้ผู้ใช้ที่มีประสบการณ์บางส่วนขายเครื่องประดับได้ มีผู้ใช้บางคนสร้างไอเทมเหล่านี้เป็นอาชีพหลัก โดยผู้ใช้ที่ทำเงินได้มากที่สุดได้รับเงินถึง 100,000 เหรียญสหรัฐต่อปี ไอเทมที่มีสถานะเป็นลิมิเต็ดจะสามารถแลกเปลี่ยนหรือขายได้โดยผู้ใช้ที่สมัครโรบล็อกซ์พรีเมียมเท่านั้น

โลโก้ สกุลเงิน ติ๊กซ์
โรบักซ์ (อังกฤษ: Robux) เป็นสกุลเงินเสมือนที่ผู้เล่นจะต้องใช้ในการใช้จ่ายบนแพลตฟอร์มโรบล็อกซ์ โดยโรบักซ์สามารถรับได้จาก การใช้เงินจริงซื้อ, การสมัครสมาชิกโรบล็อกซ์พรีเมียม หรือการขายสินค้าเสมือนจริงบนโรบล็อกซ์ ก่อนปี พ.ศ. 2559 โรบล็อกซ์มีสกุลเงินอีกสกุลเงินที่มีชื่อว่า ทิกซ์ (อังกฤษ: Tix) ที่ถูกยกเลิกไปในเดือนเมษายนของปีนั้น โรบักซ์ที่ได้มาจากการขายสินค้าบนแพลตฟอร์มนั้นสามารถนำไปแลกเปลี่ยนเป็นเงินจริงได้ผ่านระบบแลกเปลี่ยนของผู้พัฒนา ในปัจจุบันมีการหลอกหลวงหลายอย่างที่มีความเกี่ยวข้องกับโรบักซ์ เช่นการสร้างเว็บไซต์หรือเกมที่จะให้โรบักซ์ฟรี หรือรหัสแลกเปลี่ยนโรบักซ์ที่ไม่มีอยู่จริง

ติ๊กซ์หรือ ทิกเก็ต (อังกฤษ: Tix) เป็นสกุลเงินเดิมของ Roblox ควบคู่ไปกับ Robux ซึ่งเปิดตัวเมื่อวันที่ 2 สิงหาคม พ.ศ. 2550 ผู้เล่นได้รับติ๊กซ์ผ่านวิธีการต่างๆ รวมถึงการเยี่ยมชมเว็บไซต์ทุกวันและให้ผู้ใช้รายอื่นเยี่ยมชมสถานที่ของพวกเขา สามารถใช้ติ๊กซ์ซื้อของในตลาดและโฆษณาได้ ตั๋วส่วนใหญ่จะใช้เพื่อซื้อของจากตลาด ในเวลาเดียวกัน Tix ไม่จำเป็นต้องชำระเงินและบัญชีที่ลงทะเบียนก็สามารถสร้างรายได้ได้ ตั๋วสามารถแปลงเป็น Robux ผ่านระบบ RoblEX และในทางกลับกัน มูลค่าของตั๋วแตกต่างกันไป แต่ตั๋วมีมูลค่าน้อยกว่า Robux มาก

ในวันที่ 14 เมษายน 2559 Roblox ลบ Tix และยอดคงเหลือทั้งหมดถูกริบเพื่อให้ Robux เป็นสกุลเงินเดียว มีวิธีการต่างๆ ที่สามารถดูยอดคงเหลือ Tix ของผู้ใช้ผ่านทางเว็บ API หลังจากการลบออก

### กิจกรรม

โรบล็อกซ์จัดกิจกรรมทั้งบนแพลตฟอร์มและในชีวิตจริงอยู่บ่อยครั้ง ในอดีตโรบล็อกซ์เคยจัดงานที่มีชื่อว่า บล็อกซ์คอน (อังกฤษ: BloxCon) ซึ่งเป็นงานที่มีไว้เพื่อรวมผู้ใช้บนแพลตฟอร์ม โรบล็อกซ์ยังจัดกิจกรรมประจำปีเช่นกิจกรรมล่าไข่ในเทศกาลอีสเตอร์ หรืองานบล็อกซี่อวอร์ด (อังกฤษ: Bloxy Awards) ซึ่งเป็นงานประกาศรางวัลประจำปีของโรบล็อกซ์ ในงานบล็อกซี่อวอร์ด 2020 มีผู้เข้าชมพร้อมกันสูงสุดถึง 600,000 คน โรบล็อกซ์ยังจัดการประชุมผู้พัฒนาโรบล็อกซ์ (อังกฤษ: Roblox Developers Conference) ซึ่งเป็นการประชุมที่ผู้ที่ถูกรับเชิญ ซึ่งเป็นนักพัฒนาแนวหน้าของโรบล็อกซ์ มาเรียนรู้ถึงการเปลี่ยนแปลงของแพลตฟอร์มที่กำลังมาถึง โดยโรบล็อกซ์เคยจัดงานนี้ในซานฟรานซิสโก, ลอนดอน และ อัมสเตอร์ดัม

โรบล็อกซ์ยังเป็นส่วนหนึ่งในการประชาสัมพันธ์ภาพยนตร์เช่น*วันเดอร์ วูแมน 1984* และ*อควาแมน เจ้าสมุทร* ในปี พ.ศ. 2563 โรบล็อกซ์ได้จัดคอนเสิร์ตครั้งแรกบนแพลตฟอร์มโดยถูกเปรียบเทียบโดยโรลลิงสโตน ว่าเทียบเท่ากับคอนเสิร์ตของแรปเปอร์ชาวอเมริกันแทรวิส สก็อตต์ ที่ถูกจัดขึ้นบนฟอร์ตไนท์ โดยในคอนเสิร์ตในครั้งนี้แรปเปอร์ชาวอเมริกันลิลนาสเอ็กซ์ได้เปิดตัวเพลงใหม่ที่มีชื่อว่า "Holiday" ต่อหน้าผู้เล่นโรบล็อกซ์ ในปี พ.ศ. 2564 นักร้องชาวสวีเดน Zara Larsson ได้จัดปาร์ตี้เสมือนจริงเพื่อฉลองการปล่อยอัลบั้ม *Poster Girl* ของเธอ ในวันที่ 17 กันยายน พ.ศ. 2564 ทเวนตีวันไพล็อตส์ ได้จัดคอนเสิร์ตเสมือนจริงขึ้นบนแพลตฟอร์ม ในเดือนตุลาคม 2564 โรบล็อกซ์ได้ร่วมมือกับ Chipotle Mexican Grill ที่จะแจกเบอร์ริโต 1 ล้านเหรียญสหรัฐที่จะแจกให้ผู้เล่น 30,000 คนแรกต่อวัน ซึ่งเป็นส่วนหนึ่งในโปรโมชั่นฮาโลวีนของ Chipotle

ประวัติและการพัฒนา
------------------

โลโก้แรกโรบล็อกซ์ ออกแบบในปี พ.ศ. 2547โลโก้โรบล็อกซ์ ที่ใช้ตั้งแต่ปี พ.ศ. 2547 - พ.ศ. 2548โลโก้โรบล็อกซ์ ที่ใช้ตั้งแต่ปี พ.ศ. 2548 - พ.ศ. 2549โลโก้โรบล็อกซ์ ที่ใช้ตั้งแต่ปี พ.ศ. 2549 - พ.ศ. 2560โลโก้โรบล็อกซ์ ที่ใช้ตั้งแต่ปี พ.ศ. 2560 - พ.ศ. 2561โลโก้โรบล็อกซ์ ที่ใช้ตั้งแต่ปี พ.ศ. 2561 - ปัจจุบัน
เวอร์ชันเบต้าของโรบล็อกซ์ถูกสร้างขึ้นโดยเดวิด บาสซุกกี และเอริค แคสเซลในปี พ.ศ. 2547 โดยใช้ชื่อว่าไดนาบล็อกส์ (อังกฤษ: DynaBlocks) ในปี พ.ศ. 2548 บริษัทได้เปลี่ยนชื่อเป็นโรบล็อกซ์ และได้ปล่อยแพลตฟอร์มออกมาในวันที่ 1 กันยายน พ.ศ. 2549 ในเดือนมีนาคม พ.ศ. 2550 โรบล็อกซ์ได้ปรับปรุงแพลตฟอร์มเพื่อให้เป็นไปตามข้อกำหนด COPPA ด้วยการเพิ่มระบบป้องกันคำที่ไม่เหมาะสม ในเดือนสิงหาคม โรบล็อกซ์ได้เปิดตัวบริการสมาชิกที่มีชื่อว่า บิวเดอร์ คลับ (อังกฤษ: Builders Club) โดยบริการนี้ได้ถูกเปลี่ยนชื่อเป็นโรบล็อกซ์พรีเมียมในเดือนกันยายน พ.ศ. 2562

ในเดือนธันวาคม พ.ศ. 2554 โรบล็อกซ์ได้จัดกิจกรรม "Hack Week" ขึ้นเพื่อเป็นโอกาสให้นักพัฒนาบนโรบล็อกซ์คิดนอกกรอบ เพื่อนำไอเดียเหล่านั้นมาพัฒนาแพลตฟอร์ม ในวันที่ 11 ธันวาคม พ.ศ. 2555 โรบล็อกซ์ได้ปล่อยเวอร์ชันไอโอเอสออกมา หลังจากนั้นในวันที่ 16 กรกฎาคม พ.ศ. 2557 โรบล็อกซ์ได้ปล่อยเวอร์ชันแอนดรอยด์ออกมา ต่อมาในวันที่ 1 ตุลาคม พ.ศ. 2556 โรบล็อกซ์ได้เปิดตัวระบบแลกเปลี่ยนสำหรับผู้พัฒนาเพื่อที่จะได้แลกเปลี่ยนโรบักซ์ออกมาเป็นเงินจริง

ในวันที่ 31 พฤษภาคม พ.ศ. 2558 โรบล็อกซ์ได้ปล่อยฟีเจอร์ "Smooth Terrain" ออกมาเพื่อเพิ่มความสมจริงให้กับเกม เปลี่ยนจากเกมที่มาในรูปร่างของรูปทรงเรขาคณิตเป็นเกมที่สามารถมีความโค้งมนได้ ในวันที่ 20 พฤศจิกายน โรบล็อกซ์ได้ปล่อยเวอร์ชันเอกซ์บอกวันออกมา โดยในช่วงแรกมีเพียงแค่ 15 เกมที่ถูกเลือกโดยพนักงานของโรบล็อกซ์เท่านั้น เกมใหม่ที่ต้องการจะเผยแพร่บนเอกซ์บอกวันจะต้องถูกตรวจสอบโดยโรบล็อกซ์ก่อน เพื่อที่จะได้ปฏิบัติตามข้อกำหนดของคณะกรรมการจัดเรตสื่อซอฟต์แวร์บันเทิง

ในเดือนเมษายน พ.ศ. 2559 โรบล็อกซ์เปิดตัว Roblox VR บน Oculus Rift ในขณะเดียวกันโรบล็อกซ์มีเกมมากกว่า 10 ล้านเกม ในเดือนมิถุนายน โรบล็อกซ์ปล่อยเวอร์ชันวินโดวส์ 10 ออกมา แม้ว่าโรบล็อกซ์นั้นสามารถเล่นได้บนคอมพิวเตอร์ส่วนบุคคลอยู่แล้ว แต่นี่เป็นครั้งแรกที่มีการสร้างแอพลิเคชั่นสำหรับเริ่มเกมเฉพาะสำหรับวินโดวส์

ตลอดทั้งปี พ.ศ. 2560 โรบล็อกซ์ได้เพิ่มความสามารถของเซิฟเวอร์ เนื่องจากเซิฟเวอร์เก่านั้นมีอายุการใช้งานที่นานแล้ว ทำให้เกิดการล่มอยู่บ่อยครั้ง ในปีเดียวกันโรบล็อกซ์ได้ปิดตัวฟอรั่มอย่างเป็นทางการ ในเดือนพฤศจิกายน พ.ศ. 2561 โรบล็อกซ์ได้ปิดการให้บริการการเข้าเล่นด้วยบัญชีผู้เข้าชม (อังกฤษ: Guest) ในเดือนกรกฎาคม พ.ศ. 2563 โรบล็อกซ์ได้ประกาศสร้าง ปาร์ตี้ เพลส (อังกฤษ: Party Place) เพื่อเป็นสถานที่ในการพบปะ โดยเป็นการใช้เทคโนโลยีที่ถูกใช้ในงานบล็อกซี่อวอร์ด 2020 เพื่อเป็นการช่วยเหลือให้ผู้เล่นสามารถพบปะกันได้ผ่านทางออนไลน์ท่ามกลางสถานการณ์การแพร่ระบาดของโควิด-19 ในวันที่ 3 ธันวาคม พ.ศ. 2563 โรบล็อกซ์ได้รับอนุญาตให้เปิดตัวในประเทศจีนได้ ในปีพ.ศ. 2564 โรบล็อกซ์ได้เข้าซื้อ Guilded และในเดือนตุลาคม พ.ศ. 2564 โรบล็อกซ์ได้เผชิญกับการล่มครั้งที่นานที่สุด ทำให้แพลตฟอร์มไม่สามารถเข้าถึงได้เป็นเวลา 3 วัน

สังคมและวัฒนธรรม
----------------

### การเคลื่อนไหว

ผู้ใช้ของโรบล็อกซ์มีการรณรงค์ต่อต้านคตินิยมเชื้อชาติ รวมถึงผู้ร่วมก่อตั้งเดวิด บาสซุกกีที่สนับสนุนการประท้วงกรณีจอร์จ ฟลอยด์ และแบล็กไลฟส์แมตเทอร์ ในเดือนสิงหาคม พ.ศ. 2562 โดยการสืบค้นโดย NBC News พบบัญชีที่มีความเกี่ยวข้องกับการเมืองฝ่ายขวาจัด และนีโอนาซีมากกว่า 100 บัญชี หลังจากที่ถูก NBC ติดต่อไป ผู้ดูแลระบบของโรบล็อกซ์ได้ทำการลบบัญชีเหล่านั้น

### ผลกระทบจากการระบาดของโควิด-19

การระบาดของโควิด-19 ส่งผลต่อโรบล็อกซ์ในหลายด้าน เนื่องจากเกิดการกักตัว เพื่อลดอัตราการระบาดของโควิด-19 โรบล็อกซ์ถูกใช้เป็นช่องทางให้เด็ก ๆ พบปะกัน เช่นการจัดงานสังสรรวันเกิดผ่านโรบล็อกซ์ เป็นต้น โควิด-19 ทำให้ยอดผู้ใช้และรายได้ของแพลตฟอร์มเพิ่มขึ้นอย่างเห็นได้ชัด ในขณะเดียวกัน ปรากฏการณ์นี้ก็เกิดขึ้นกับส่วนใหญ่ของอุตสาหกรรมเกมทั่วโลก เนื่องจากการล็อกดาวน์โควิด-19 ทำให้ผู้คนต้องอยู่บ้าน ส่งผลให้ผู้คนใช้เวลากับเกมมากขึ้น

### เสียง Oof

ตั้งแต่วันที่แพลตฟอร์มถูกปล่อยออกมาจนถึงเดือนพฤศจิกายน พ.ศ. 2563 เอฟเฟกต์เสียงเมื่อเวลาผู้เล่นตายจะมีเสียง "Oof" ออกมา ซึ่งถือเป็นเอกลักษณ์อย่างหนึ่งที่สามารถบ่งบอกถึงแพลตฟอร์มนี้ได้ เนื่องจากสถานะที่เป็นมีม เสียงนี้ถูกสร้างขึ้นโดย Tommy Tallarico เพื่อใช้ในเกม Messiah ที่ถูกสร้างขึ้นในปี พ.ศ. 2543 หลังจากนั้นเขาและโรบล็อกซ์ได้เกิดการฟ้องร้องกัน การฟ้องร้องจบลงเมื่อโรบล็อกซ์ยอมที่จะนำเสียงนั้นออก และใช้เอฟเฟกต์เสียงตายใหม่ Tallarico ยังอนุญาตให้โรบล็อกซ์ขายเสียงเอฟเฟกต์นั้นบนแพลตฟอร์มในราคาที่ผู้พัฒนาจะต้องจ่าย 1 เหรียญสหรัฐ

แล้วหลังจากเกิดเหตุการณ์ฟ้องร้องขึ้น เมื่อวันที่ 27 เดือนกรกฎาคม พ.ศ. 2565 บัญชีทวิตเตอร์อย่างเป็นทางการของ โรบล็อกซ์ ได้ประกาศนำเสียง "Oof" ออกจากบนแพลตฟอร์มและใช้เอฟเฟกต์เสียงเมื่อเวลาผู้เล่นตายแบบใหม่ **เนื่องจากปัญหาด้านลิขสิทธิ์**

ผลตอบรับและรายได้
-----------------

### ผลตอบรับที่สำคัญ

โรบล็อกซ์ได้ผลตอบรับในแง่บวกเป็นส่วนใหญ่ Common Sense Media ให้ 4 จาก 5 ดาว โดยยกย่องความหลากหลายของเกม และการส่งเสริมให้เด็กใช้ความคิดสร้างสรรค์บนแพลตฟอร์ม แต่อย่างไรก็ตาม ด้วยการที่โรบล็อกซ์มีเกมย่อย ๆ มากมาย ทำให้คุณภาพต่างกันไป และแนะนำให้ปิดฟังก์ชันการพูดคุยสำหรับผู้เล่นที่มีอายุน้องเพื่อป้องกันการกระทำที่ไม่เหมาะสมที่อาจจะเกิดขึ้นได้ Patricia E. Vance จาก Family Online Safety Institute แนะนำให้ผู้ปกครองสอนส่องดูแลการกระทำของเด็กบนแพลตฟอร์ม แต่ก็ยกย่องการให้เด็กได้เล่น ต้นหา พบปะ สร้าง และเรียนรู้บนแพลตฟอร์ม และการมีโรบล็อกซ์สตูดิโอที่ช่วยให้เด็กมีประสบการณ์ในการสร้างเกม Trusted Reviews ยกย่องโรบล็อกซ์สตูดิโอว่า "เหมาะสำหรับผู้ที่ต้องการพัฒนาทักษะทางวิทยาการคอมพิวเตอร์ หรือสร้างโครงการที่จะได้รับผลตอบรับอย่างรวดเร็วจากผู้เล่นหลายคน" Craig Hurda เขียนไว้ใน Android Guys โดยให้ความพึงพอใจในระดับปานกลาง โดยยกย่องว่าแพลตฟอร์มนี้มีเกมหลายเกม และเป็นเกมที่สนุกสำหรับเด็ก แต่มีความน่าสนใจน้อยสำหรับผู้เล่นที่เป็นผู้ใหญ่

### ข้อวิจารณ์

โรบล็อกซ์ได้รับคำวิจารณ์อยู่บ่อยครั้งเกี่ยวกับระบบป้องกันคำที่ไม่เหมาะสมของแพลตฟอร์ม แม้ว่าระบบของโรบล็อกซ์จะใช้ Community Sift ซึ่งเซนเซอร์และลบคำและคอนเทนต์ที่ไม่เหมาะสมส่วนใหญ่ แต่ก็ยังมีช่องทางที่จะอ้อมระบบนี้เพื่อส่งคำและคอนเทนต์ที่ไม่เหมาะสม เพื่อแก้ไขปัญหานี้ โรบล็อกซ์มีพนักงานกว่า 1,600 คนที่ตรวจสอบสิ่งที่ไม่เหมาะสมบนแพลตฟอร์ม โรบล็อกซ์ยังให้สิทธิในการเปลี่ยนแปลงการตั้งค่าความเป็นส่วนตัว ผู้ปกครองสามารถกำหนดผู้ใช้ที่สามารถติดต่อได้, อนุญาตเฉพาะเซิฟเวอร์ส่วนตัวเท่านั้น และเปิดการใช้งานการควบคุมของผู้ปกครองได้

แม้ว่าโรบล็อซ์ไม่อนุญาตให้มีเนื้อหาทางเพศ แต่โรบล็อกซ์ก็ยังถูกวิจารณ์เกี่ยวกับการมีเกมที่มีเนื้อหาทางเพศ เช่น เซ็กส์คลับ และไนต์คลับ ซึ่งผู้สร้างเนื้อหาเหล่านี้สื่อสารกันด้วยแพลตฟอร์มของบุคคลที่สาม ซึ่งผู้ดูแลของโรบล็อกซ์ไม่สามารถควบคุมได้ จากการสืบค้นโดย Fast Company ในปี พ.ศ. 2563 เนื้อหาทางเพศบนโรบล็อกซ์ยังคงถูกพบอยู่ และความพยายามของผู้ดูแลนั้นเป็นเหมือน"การทุบตัวตุ่น" แต่ก็พบว่าสถานการณ์นี้มีแนวโน้มที่ดีขึ้นจนมาถึงปีที่รายงาน

โรบล็อกซ์ถูกวิจารณ์ว่าระบบการจ่ายสินค้าของโรบล็อกซ์นั้นทำให้เด็กใช้จ่ายได้ง่ายในจำนวนเงินที่สูง จากการเก็บค่าใช้จ่ายเล็กน้อยหลายรายการ ทำให้เกิดกรณีที่ผู้ปกครองไม่ทราบว่าบุตรหลานใช้เงินไปจำนวนมหาศาล และมีกรณีที่โรบล็อกซ์ลบบัญชีของผู้เล่นที่ขอเงินคืนหลางจากซื้อโรบักซ์

ช่องยูทูบ People Make Games กล่าวหาว่าโรบล็อกซ์แสวงหาผลประโยชน์จากผู้พัฒนาที่เป็นเด็ก โดยสัญญาว่าจะได้รับเงินจำนวนมากเมื่อสร้างเกม แต่ในทางปฏิบัติแล้วได้รับเงินน้อยมาก หรือไม่ได้เลย เนื่องจากการหักเงินของโรบล็อกซ์ และอัตราการแลกเปลี่ยนของโรบักซ์ไปเป็นเงินจริงต่ำกว่าราคาที่ซื้อโรบักซ์ รวมทั้งมีช่องทางที่จะทำให้เกมถูกค้นพบน้อย โดยผู้วิจารณ์ได้โยงไปถึง Company Scrip ในการพูดคุยกับ Axios หัวหน้าเจ้าหน้าที่ผลิตภัณฑ์ของโรบล็อกซ์ Manuel Bronstein ได้ชี้แจงว่า โรบล็อกซ์มีความคิดที่จะเพิ่มจำนวนเงินที่ผู้พัฒนาจะได้รับ หลังจากโรบล็อกซ์ได้ส่งคำขอให้ยกเลิกการเผยแพร่วิดิโอ People Make Games ได้เผยแพร่ข้อกล่าวหาอื่น ๆ เช่นการปฏิบัติที่ส่งผลต่อความปลอดภัยของเด็ก เช่นการปิดตัวของฟอรั่มบนโรบล็อกซ์ ทำให้ผู้พัฒนาที่เป็นเด็กจะต้องสื่อสารผ่านทางบริการของบุคคลที่สาม เช่น ดิสคอร์ด และไม่มีช่องทางที่สามารถรายงานการกระทำที่ผิดต่อผู้พัฒนา การที่ให้ผู้พัฒนาคนหนึ่งสามารถรับเงินต่อ และควบคุมการพัฒนาเกมต่อไปได้หลังจากการโดนแบนเนื่องจากมีพฤติกรรมล่อลวงผู้พัฒนาที่เป็นเด็ก การที่มีระบบใช้จ่ายที่มีความคล้างคลึงกับการพนัน การไม่ช่วยเหลือผู้พัฒนาที่บัฐชีถูกแฮ็ค และการส่งเสริมให้เด็กใช้เว็บไซต์ที่ไม่ปลอดภัยในการซื้ออุปกรณ์ตกแต่งตัวละครที่มีราคาสูง

### เกม

ดูเพิ่ม: รายชื่อเกมในโรบล็อกซ์
เนื่องจากสถานะที่เป็นแพลตฟอร์ม โรบล็อกซ์มีเกมที่โด่งดังมากมาย จากข้อมูลเมื่อเดือนพฤษภาคม พ.ศ. 2563 เกมที่โด่งดังบนโรบล็อกซ์มากที่สุดมีผู้เล่นมากถึง 10 ล้านบัญชีต่อเดือน ในเดือนสิงหาคมของปีเดียวกันมีเกมอย่างน้อย 20 เกมที่มีผู้เล่นมากกว่า 1 พันล้านครั้ง และมีอีกอย่างน้อย 5,000 เกมที่มู้ผู้เล่นมากกว่า 1 ล้านครั้ง TechCrunch กล่าวในเดือนมีนาคม พ.ศ. 2564 ว่าเกมบนโรบล็อกซ์นั้นแตกต่างจะเกมเล่นฟรีทั่วไปอย่างสิ้นเชิง เนื่องจากเกมบนโรบล็อกซ์ที่ประสบความสำเร็จนั้นเกิดความพึงพอใจเพียงชั่วขณะอย่างมาก และยังมี Tutorials ที่ลดปฏิสัมพันธ์ของผู้เล่น

### รายได้

ในการประชุมผู้พัฒนาของโรบล็อกซ์ในปี พ.ศ. 2560 โรบล็อกซ์ให้ข้อมูลว่าในขณะนั้นมีผู้พัฒนาอยู่ประมาณ 1.7 ล้านคน สร้างรายได้มากว่า 30 ล้านเหรียญสหรัฐในปีนั้น เวอร์ชันไอโอเอสของโรบล็อกซ์มีรายได้มากกว่า 2 ล้านเหรียญสหรัฐในเดือนตุลาคม พ.ศ. 2563 ทำให้เป็นแอพที่ได้รับรายได้มากที่สุดเป็นอันดับที่ 2 ในระบบปฏิบัติการไอโอเอส ในเกมย่อยของโรบล็อกซ์หลายเกมมีรายได้มากกว่า 10 ล้านเหรียญสหรัฐ โดยเมื่อคำนวณรายได้ของผู้พัฒนาบนแพลตฟอร์มทั้งหมดแล้ว จะมีรายได้สุทธิอยู่ที่ 250 เหรียญสหรัฐในปี พ.ศ. 2563 โดยเป็นเกมที่ทำรายได้มากที่สุดอันดับ 3 ในปี พ.ศ. 2563 หลัง PUBG และ Honor of Kings

### ของเล่น

ในเดือนมกราคม พ.ศ. 2560 ผู้ผลิตของเล่น Jazwares ร่วมมือกับโรบล็อกซ์ เพื่อผลิตฟิกเกอร์ขนาดเล็กของคอนเทนต์ที่ผู้พัฒนาสร้างบนแพลตฟอร์ม โดยฟิกเกอร์เหล่านั้นมีลักษณะเหมือนเลโก้ แต่ขนาดต่างกันถึง 2 เท่า ฟิกเกอร์เหล่านี้มีเครื่องประดับที่สามารถสลับ ปรับเปลี่ยนกันได้ โดยในเซตที่ขายนั้นจะมีรหัสสำหรับรับไอเทมเสทือนจริงบนแพลตฟอร์ม และยังมีกล่องสุ่มที่จะสุ่มฟิกเกอร์ที่ได้ ในปี พ.ศ. 2562 โรบล็อกซ์ได้ปล่อย "Roblox Desktop" ในวันที่ 13 เมษายน พ.ศ. 2564 โรบล็อกซ์ร่วมมือกับฮาสโบร เพื่อปล่อยของเล่นปืน Nerf ในธีมโรบล็อกซ์ และ เกมกระดานโมนอโพลี ธีมโรบล็อกซ์

อ้างอิง
-------

1. ↑  Knapp, Alex (September 17, 2018). "How Roblox Is Training The Next Generation Of Gaming Entrepreneurs". *Forbes*. สืบค้นเมื่อ April 23, 2019.
2. ↑  "Roblox Company Information". *Roblox Support* (ภาษาอังกฤษแบบอเมริกัน). สืบค้นเมื่อ September 9, 2019.
3. ↑  Yaden, Joseph (May 4, 2020). "What is Roblox?". *Digital Trends*. สืบค้นเมื่อ June 1, 2020.
4. ↑  Grubb, Jeff (December 12, 2012). "Block-builder Roblox goes mobile in time for the holidays". *VentureBeat*. เก็บจากแหล่งเดิมเมื่อ November 29, 2018. สืบค้นเมื่อ November 29, 2018.
5. ↑  Haak, Andrew (July 16, 2014). "Roblox Arrives on Android". *Roblox Blog*. สืบค้นเมื่อ June 26, 2020.
6. ↑  Grubb, Jeff (September 24, 2015). "Roblox comes to Xbox One, joins Minecraft in the growing player-made content space on consoles". *VentureBeat*. เก็บจากแหล่งเดิมเมื่อ November 30, 2018. สืบค้นเมื่อ November 30, 2018.
7. ↑  Lyles, Taylor (8 September 2023). "Roblox Is Coming to PlayStation Next Month". *IGN* (ภาษาอังกฤษ). สืบค้นเมื่อ 18 October 2023.
8. ↑  Levy, Ari (2020-04-08). "While parents Zoom, their kids are flocking to an app called Roblox to hang out and play 3D games". *CNBC* (ภาษาอังกฤษ).
9. ↑  "How Roblox avoided the gaming graveyard and grew into a $2.5B company". *TechCrunch* (ภาษาอังกฤษแบบอเมริกัน).
10. 1 2  Browning, Kellen (2020-08-16). "Where Has Your Tween Been During the Pandemic? On This Gaming Site". *The New York Times* (ภาษาอังกฤษแบบอเมริกัน). ISSN 0362-4331. สืบค้นเมื่อ 2022-01-12.
11. ↑  Lyles, Taylor (2020-07-21). "Over half of US kids are playing Roblox, and it's about to host Fortnite-esque virtual parties too". *The Verge* (ภาษาอังกฤษ).
12. ↑  "All you need to know about Roblox". *the Guardian* (ภาษาอังกฤษ). 2019-09-28.
13. ↑  "The best Roblox games in 2022". *PCGamesN* (ภาษาอังกฤษแบบบริติช).
14. ↑  "How to Learn Roblox and Roblox Studio". *Game Development Envato Tuts+*.
15. ↑  Mavoa, Jane; Carter, Marcus. "Why is kids' video game Roblox worth $38 billion and what do parents need to know?". *The Conversation* (ภาษาอังกฤษ).
16. ↑  "Roblox Unearths $92 Million to Challenge Microsoft's Minecraft". *www.bloomberg.com*.
17. ↑  "Roblox: Everything you need to know to keep your child safe". *Metro*. July 17, 2017. Archived from the original on February 7, 2018. สืบค้นเมื่อ February 6, 2018.
18. ↑  "Paving the Road to a User-Generated Catalog". *Roblox Blog* (ภาษาอังกฤษแบบอเมริกัน). 2019-08-16.
19. ↑  "UGC Catalog is Now Live!". *DevForum | Roblox*. 2019-08-15.
20. ↑  Nast, Condé (2020-04-14). "Digital fashion surges in a sales downturn". *Vogue Business* (ภาษาอังกฤษแบบบริติช).
21. 1 2  Fennimore, Jack (July 12, 2017). "Roblox: 5 Fast Facts You Need to Know". *Heavy.com*. Archived from the original on February 7, 2018. สืบค้นเมื่อ February 6, 2018.
22. ↑  "Roblox 101: How To Avoid Free Robux Scams - Geek.com". *Geek.com*. December 8, 2017. Archived from the original on February 7, 2018. สืบค้นเมื่อ February 6, 2018.
23. ↑  Sidhwani, Priyansh (2021-03-12). "The History Of Roblox : From 2004 Until Now". *TechStory* (ภาษาอังกฤษแบบอเมริกัน).
24. ↑  "How to make money with DevEx on Roblox". *Softonic* (ภาษาอังกฤษแบบอเมริกัน).
25. ↑  Tomlinson, Gayle (2020-04-08). "Roblox has an Easter egg hunt to help you through the weekend". *The Canberra Times* (ภาษาอังกฤษแบบออสเตรเลีย).
26. ↑  "Roblox's in-game Bloxy Awards draw 600,000 spectators". *VentureBeat* (ภาษาอังกฤษแบบอเมริกัน). 2020-03-24.
27. ↑  "Roblox's continuing construction of a social, creative space". *GamesIndustry.biz* (ภาษาอังกฤษ).
28. ↑  "Roblox announces new game-creation tools and marketplace, $100M in 2019 developer revenue". *TechCrunch* (ภาษาอังกฤษแบบอเมริกัน). คลังข้อมูลเก่าเก็บจากแหล่งเดิมเมื่อ 2019-08-30. สืบค้นเมื่อ 2022-01-12.
29. ↑  Chapple, Craig. "$100m dev payouts, 1.2 billion hours of engagement a month: What we learned at the Roblox Developers Conference". *pocketgamer.biz*.
30. ↑  "Thanks for a Wonderful RDC 2018 in Amsterdam!". *Roblox Blog* (ภาษาอังกฤษแบบอเมริกัน). 2018-08-31.
31. ↑  "Roblox teams with Warner Bros. and DC on Wonder Woman: The Themyscira Experience". *VentureBeat* (ภาษาอังกฤษแบบอเมริกัน). 2020-06-25.
32. ↑  Crecente, Brian; Crecente, Brian (2018-12-21). "How Warner Bros. Uses a Video Game to Fuel Interest in Its Movies". *Variety* (ภาษาอังกฤษแบบอเมริกัน).
33. ↑  Millman, Ethan (2020-11-10). "Lil Nas X to Play Virtual Concert on Roblox". *Rolling Stone* (ภาษาอังกฤษแบบอเมริกัน).
34. ↑  Millman, Ethan; Millman, Ethan (2020-11-10). "Lil Nas X to Play Virtual Concert on Roblox". *Rolling Stone* (ภาษาอังกฤษแบบอเมริกัน).
35. ↑  "Roblox to host its first virtual concert, featuring Lil Nas X". *TechCrunch* (ภาษาอังกฤษแบบอเมริกัน). คลังข้อมูลเก่าเก็บจากแหล่งเดิมเมื่อ 2020-11-16. สืบค้นเมื่อ 2022-01-12.
36. ↑  Rowley, Glenn (2020-11-10). "Lil Nas X Will Debut New Single 'Holiday' During Virtual Roblox Concert". *Billboard* (ภาษาอังกฤษแบบอเมริกัน).
37. ↑  "Pokemon Go: Ed Sheeran performing a concert in the game - CBBC Newsround" (ภาษาอังกฤษแบบบริติช). สืบค้นเมื่อ 2022-01-12.
38. ↑  "Roblox will launch Twenty One Pilots virtual concert". *VentureBeat* (ภาษาอังกฤษแบบอเมริกัน). 2021-09-08.
39. ↑  Aswad, Jem; Aswad, Jem (2021-09-08). "Twenty One Pilots to Stage Elaborate Roblox 'Concert Experience'". *Variety* (ภาษาอังกฤษแบบอเมริกัน).
40. ↑  Oct. 26, Heather Lalley on; 2021. "Chipotle launches a truly 'virtual' restaurant via Roblox". *Restaurant Business* (ภาษาอังกฤษ).`{{cite web}}`: CS1 maint: numeric names: authors list (ลิงก์)
41. 1 2 3 4  Baszucki, David (January 10, 2017). "Introducing Our Next-Generation Logo". *Roblox Blog*. สืบค้นเมื่อ July 16, 2020.
42. 1 2  Meers, Whitney (30 August 2022). "New Roblox logo and tagline show the company is growing up". *PCGamesN*. สืบค้นเมื่อ 31 August 2022.
43. ↑  Vashishtha, Yashica (2019-07-24). "David Baszucki : Founder of Roblox, the Biggest Video Game Building Platform". *Your Tech Story* (ภาษาอังกฤษแบบอเมริกัน).
44. 1 2  Hughes, Neil C. (2016-07-15). "How This User-Generated Video Game Is Leading The Way With Innovation and VR". *Inc.com* (ภาษาอังกฤษ).
45. ↑  "SuperAwesome and Roblox join forces on kid-safe advertising".
46. ↑  "Roblox Premium is here!". *DevForum | Roblox*. 2019-09-23.
47. ↑  Milian, Mark (2012-12-03). "Hackathons move beyond Silicon Valley". *SFGATE* (ภาษาอังกฤษแบบอเมริกัน).
48. ↑  Chaykowski, Kathleen (2012-08-30). "Lua language helps kids create software". *SFGATE* (ภาษาอังกฤษแบบอเมริกัน).
49. ↑  "Roblox is gaming's quiet giant — and it's only getting bigger". *VentureBeat* (ภาษาอังกฤษแบบอเมริกัน). 2014-06-07.
50. ↑  "Roblox user-generated world moves from blocky terrain to smooth 3D". *VentureBeat* (ภาษาอังกฤษแบบอเมริกัน). 2015-06-01.
51. ↑  "Roblox launches on Xbox One with 15 player-created games — watch us play them". *VentureBeat* (ภาษาอังกฤษแบบอเมริกัน). 2016-01-27.
52. ↑  "Roblox VR Introduces 20 Million Users to Oculus Rift". *Fortune* (ภาษาอังกฤษ).
53. ↑  "After Xbox One success, Roblox now has a dedicated Windows 10 app". *VentureBeat* (ภาษาอังกฤษแบบอเมริกัน). 2016-06-10.
54. ↑  "How Roblox completely transformed its tech stack". *TechCrunch* (ภาษาอังกฤษแบบอเมริกัน). คลังข้อมูลเก่าเก็บจากแหล่งเดิมเมื่อ 2020-10-15. สืบค้นเมื่อ 2022-01-12.
55. ↑  "Roblox is facing accusations of being unsafe for children". *For The Win* (ภาษาอังกฤษแบบอเมริกัน). 2021-12-15.
56. ↑  "Roblox guest – what are guests and what happened to them". *Pocket Tactics* (ภาษาอังกฤษแบบบริติช).
57. ↑  "Roblox launches Party Place, a private venue for virtual birthday parties and other meetups". *TechCrunch* (ภาษาอังกฤษแบบอเมริกัน). คลังข้อมูลเก่าเก็บจากแหล่งเดิมเมื่อ 2020-07-21. สืบค้นเมื่อ 2022-01-12.
58. ↑  "Roblox cleared for launch in China". *GamesIndustry.biz* (ภาษาอังกฤษ).
59. ↑  {{Cite web|title=Roblox acquires Discord competitor Guilded|url=
60. ↑  Plant, Logan (2021-11-01). "Roblox's Servers Are Back Online [Update]". *IGN* (ภาษาอังกฤษ).
61. ↑  "Is Roblox down? Why the gaming platform isn't working today with thousands of users reporting login problems". *www.msn.com*.
62. ↑  Warren, Tom (2021-10-30). "Roblox was down all weekend, and not because of Chipotle". *The Verge* (ภาษาอังกฤษ).
63. ↑  Stevens, Barry. "David Baszucki, founder and CEO of Roblox sends a heartfelt message in a recent blog post" (ภาษาอังกฤษแบบอเมริกัน).
64. ↑  Parker-Pope, Tara (2020-06-24). "How to Raise an Anti-Racist Kid". *The New York Times* (ภาษาอังกฤษแบบอเมริกัน). ISSN 0362-4331. สืบค้นเมื่อ 2022-01-12.
65. ↑  "Extremists creep into Roblox, an online game popular with children". *NBC News* (ภาษาอังกฤษ).
66. ↑  "Roblox: How teens are using games to cope with the pandemic". *VentureBeat* (ภาษาอังกฤษแบบอเมริกัน). 2020-06-29.
67. ↑  "Creative ways to host a virtual birthday party for kids". *TechCrunch* (ภาษาอังกฤษแบบอเมริกัน). คลังข้อมูลเก่าเก็บจากแหล่งเดิมเมื่อ 2020-04-14. สืบค้นเมื่อ 2022-01-12.
68. ↑  "Global app revenue jumps to $50B in the first half of 2020, in part due to COVID-19 impacts". *TechCrunch* (ภาษาอังกฤษแบบอเมริกัน). คลังข้อมูลเก่าเก็บจากแหล่งเดิมเมื่อ 2020-07-14. สืบค้นเมื่อ 2022-01-12.
69. ↑  published, Malindy Hetfeld (2020-07-22). "Roblox is now the game of choice for over half of all US kids". *PC Gamer* (ภาษาอังกฤษ). สืบค้นเมื่อ 2022-01-12.
70. ↑  Beckhelling, Imogen (2020-11-12). "Roblox will soon charge for the memey "oof" death noise". *Rock, Paper, Shotgun* (ภาษาอังกฤษ). สืบค้นเมื่อ 2022-01-12.
71. ↑  "Roblox game-makers must pay to die with an 'oof'". *BBC News* (ภาษาอังกฤษแบบบริติช). 2020-11-11. สืบค้นเมื่อ 2022-01-12.
72. ↑  "Roblox Players Will Now Have To Pay For The Game's Iconic 'Oof' Sound". *Kotaku Australia* (ภาษาอังกฤษแบบออสเตรเลีย). 2020-11-11.
73. ↑  "Removed the "Oof" Sound". *twitter* (ภาษาอังกฤษ).
74. ↑  "Roblox's Famous 'Oof' Sound Has Been Removed from the Game". *IGN* (ภาษาอังกฤษ).
75. ↑  "Roblox - Website Review". *www.commonsensemedia.org* (ภาษาอังกฤษ). 2016-04-15.
76. ↑  "FOSI | What Parents Need to Know About Roblox". *www.fosi.org*. คลังข้อมูลเก่าเก็บจากแหล่งเดิมเมื่อ 2020-07-08. สืบค้นเมื่อ 2022-01-12.
77. ↑  "What is Roblox? The world's most popular game you might not have heard of". *Trusted Reviews* (ภาษาอังกฤษ). 2016-12-15.
78. ↑  Hurda, Craig (2017-02-08). "Roblox is waaayy more than a game (Review)". *AndroidGuys* (ภาษาอังกฤษแบบอเมริกัน).
79. 1 2  "Kids gaming platform Roblox faces hurdles ahead of public listing: rough words | Reuters". *web.archive.org*. 2021-02-28. คลังข้อมูลเก่าเก็บจากแหล่งเดิมเมื่อ 2021-02-28. สืบค้นเมื่อ 2022-01-12.`{{cite web}}`: CS1 maint: bot: original URL status unknown (ลิงก์)
80. ↑  "Roblox: 'I thought he was playing an innocent game' - BBC News". *web.archive.org*. 2021-03-29. คลังข้อมูลเก่าเก็บจากแหล่งเดิมเมื่อ 2021-03-29. สืบค้นเมื่อ 2022-01-12.`{{cite web}}`: CS1 maint: bot: original URL status unknown (ลิงก์)
81. ↑  "Two Hat Security's User Reputation Patent Lets Community Sift Identify Disruptive Users". *www.businesswire.com* (ภาษาอังกฤษ). 2018-06-19.
82. ↑  "Larry Magid: Keeping kids safe on Roblox". *The Mercury News* (ภาษาอังกฤษแบบอเมริกัน). 2020-11-05.
83. ↑  "Roblox teen gamers engage in sexual behavior in platform's 'red light district': report | Fox Business". *web.archive.org*. 2021-01-01. คลังข้อมูลเก่าเก็บจากแหล่งเดิมเมื่อ 2021-01-01. สืบค้นเมื่อ 2022-01-12.`{{cite web}}`: CS1 maint: bot: original URL status unknown (ลิงก์)
84. 1 2  Helm, Burt (2020-08-19). "Sex, lies, and video games: Inside Roblox's war on porn". *Fast Company* (ภาษาอังกฤษแบบอเมริกัน).
85. ↑  "Roblox Goes Public, Says Child Pornography Is a Risk to Its Business". *www.vice.com* (ภาษาอังกฤษ).
86. ↑  "Dad discovers his 11-year-old daughter spent almost $6,000 on Roblox". *TechSpot* (ภาษาอังกฤษแบบอเมริกัน).
87. ↑  "Roblox: Wrexham mum's warning after daughter's iPad bill". *BBC News* (ภาษาอังกฤษแบบบริติช). 2020-01-31. สืบค้นเมื่อ 2022-01-12.
88. ↑  "My kids spent £600 on their iPads without my knowledge". *the Guardian* (ภาษาอังกฤษ). 2020-03-11.
89. ↑  Yin-Poole, Wesley (2021-08-20). "Roblox "exploiting" young game developers, new investigation reports". *Eurogamer* (ภาษาอังกฤษ).
90. ↑  "'Roblox' is allegedly exploiting young game developers". *NME* (ภาษาอังกฤษแบบบริติช). 2021-08-20.
91. ↑  Totilo, Stephen (October 15, 2021)."Roblox outlines future for the virtual platform". *Axios*.
92. ↑  Andy Chalk published (2021-12-14). "Roblox faces new allegations of being unsafe for children". *PC Gamer* (ภาษาอังกฤษ). สืบค้นเมื่อ 2022-01-12.
93. ↑  "Roblox criticized for lack of safeguards for kids, stock-market-like collectibles". *GamesIndustry.biz* (ภาษาอังกฤษ).
94. ↑  "Gamers are logging millions of hours a day on Roblox". *The Economist*. 2020-08-21. ISSN 0013-0613. สืบค้นเมื่อ 2022-01-12.
95. ↑  "5 mistakes creators make building new games on Roblox". *TechCrunch* (ภาษาอังกฤษแบบอเมริกัน).
96. ↑  Weinberger, Matt. "This game turned players into $50,000-a-month entrepreneurs — now it has a plan to help them make $1.68 million a year". *Business Insider* (ภาษาอังกฤษแบบอเมริกัน).
97. ↑  "Hobbyist developers will make $30 million via 'Roblox' this year". *Engadget* (ภาษาอังกฤษแบบอเมริกัน).
98. ↑  Partleton, Kayleigh; Writer, Staff. "Roblox surpasses $2 billion in player spending on mobile". *pocketgamer.biz*.
99. ↑  "Adopt Me: The most popular game you've never played". *GamesIndustry.biz* (ภาษาอังกฤษ).
100. ↑  "Roblox Will Pay Community Creators $250 Million This Year". *ScreenRant* (ภาษาอังกฤษแบบอเมริกัน). 2020-07-28.
101. ↑  "Games and interactive media earnings rose 12% to $139.9B in 2020" เก็บถาวร 2021-01-06 ที่ เวย์แบ็กแมชชีน. *SuperData Research*. Nielsen Company. January 6, 2021.
102. ↑  "Roblox launches toys based on its user-generated games". *VentureBeat* (ภาษาอังกฤษแบบอเมริกัน). 2017-01-10.
103. ↑  Foster, Allen. "The best Roblox toy". *chicagotribune.com*.
104. ↑  Says, Kramer (2017-01-11). "Roblox Gets Into The Toy Business". *Kotaku Australia* (ภาษาอังกฤษแบบออสเตรเลีย).
105. ↑  Fennimore, Jack (2017-08-02). "Roblox Toys Wave 2 Hits Store Shelves This August". *Heavy.com* (ภาษาอังกฤษแบบอเมริกัน).
106. ↑  Robertson, Andy. "Roblox Toys Come Of Age With Collectable Desktop Series". *Forbes* (ภาษาอังกฤษ).
107. ↑  Tsai, Katie (2021-04-13). "Roblox shares up after gaming platform partners with Hasbro for Monopoly and Nerf products". *CNBC* (ภาษาอังกฤษ).

แหล่งข้อมูลอื่น
---------------

* เว็บไซต์ทางการ

| * ด
* ค
* ก
โรบล็อกซ์คอร์ปอเรชั่น |
| --- |
| ผลิตภัณฑ์ | 
* *โรบล็อกซ์*
* กิลเด็ด

|  |  |
| --- | --- |
| รายชื่อเกมในโรบล็อกซ์ | 
* *Adopt Me!*
* *Break In*
* *Brookhaven RP*
* *Jailbreak*
* *MeepCity*
* *Murder Mystery 2*
* *Natural Disaster Survival*
* *Phantom Forces*
* *Piggy (series)*
* *Royale High*
* *Tower of Hell*
* *Welcome to Bloxburg*
* *Work at a Pizza Place*
* *Hyundai Mobility Adventure*
* *Sonic Speed Simulator*
* *Pokémon Brick Bronze*

 |

 |  |
| ผู้คน | 
* เดวิด บาสซุกกี

|  |  |
| --- | --- |
| ชุมชนผู้สร้าง | 
* อเล็กซ์ บัลฟานซ์
* Gamefam
* Megan Letter

 |

 |
| เกี่ยวข้อง | 
* "Holiday"
* *อันเทิร์น*
* *Messiah*
* เมตาเวิร์ส
* *สงครามเกมคนอัจฉริยะ*
* *Epic Games v. Apple*

 |